Aleksandr Pepeljajev - Vikipeedia, vaba entsüklopeedia

# Aleksandr Pepeljajev

### Allikas: Vikipeedia

Aleksandr Pepeljajev (Александр Пепеляев) on Vene tantsuteatri lavastaja, kes pälvinud viimasel kümnendil olulist rahvusvahelist tähelepanu. Tema "Luikede järv" Von Krahli teatris (koos Peeter Jalakaga) võitis 2004. aastal USA nimeka Bessie preemia.

23. septembril 2005 esietendus teatris NO99 Pepeljajevi lavastatud Anton Tšehhovi "Kirsiaed" lavakunstikooli 22. lennuga. Pepeljajev on Vene kirjandusklassikaga varemgi teatris tegelenud. 2004. aasta kevadel tõi ta lavale Tšehhovi "Kolm õde" lavakunstikooli 21. lennuga, 2005. aasta kevadel Soome Teatriakadeemia tudengitega lavastuse "Idioodid" Fjodor Dostojevski järgi.

Pepeljajev on rõhutanud, et klassika puhul huvitavad teda mittetraditsioonilise lavastamise viisid, näidates seega, et need tekstid on suuremad, kui kinnistunud arvamused lubavad oletada.

Usutluses "Eesti Päevalehele" on Pepeljajev ütelnud: "Kirjandus jääb minu jaoks alati vormi, stiili, kontseptsiooni ja atmosfääri allikaks ega saa kunagi ümberjutustuse objektiks. Kui rääkida väga üldiselt, siis teatris näib mulle kõige huvitavam ja sisukam mitte see, mida öeldakse, vaid see, mida nähakse. Just selles seoses on mul huvitav teatriga tegelda. Teadmaks, et Othello kägistas oma noore naise, ei ole vaja minna teatrisse. Piisab sellest, kui osata lugeda või käia kas või kooli kirjandustundides. Kunstiline tekst erineb ajalehetekstist."

Välja otsitud andmebaasist "http://et.wikipedia.org../../../a/l/e/Aleksandr_Pepeljajev_4163.html"

Kategooriad: Venemaa lavastajad

##### Views

- Artikkel
- Arutelu
- Viimane redaktsioon

##### Otsi